stanford-oval/wikipedia huggingface dataset:
คอลเกต-ปาล์มโอลีฟ

| --- | --- |

สำนักงานใหญ่ในนิวยอร์กซิตี้
ประเภท: Public
การซื้อขาย: เอ็นวายเอสอี: CL S&P 100 component S&P 500 component
ISIN: US1941621039 
อุตสาหกรรม: สินค้าอุปโภคบริโภค
ก่อนหน้า: คอลเกต ปาล์มโอลีฟ (ก่อนปีพ.ศ. 2496 การควบรวมกิจการ)
ก่อตั้ง: 1806; 219 ปีที่แล้ว (1806)
ผู้ก่อตั้ง: วิลเลียม คอลเกต (คอลเกต) เบอร์เดตต์ เจ. จอห์นสัน (ปาล์มโอลีฟ) วิลเลียม เจ. พีท และโรเบิร์ต พีท (พีท บราเธอร์ส)
สำนักงานใหญ่: นครนิวยอร์ก, รัฐนิวยอร์ก,  สหรัฐอเมริกา
พื้นที่ให้บริการ: ทั่วโล
บุคลากรหลัก: โนเอล วอลเลซ (ประธานกรรมการบริหาร ประธาน และซีอีโอ) สแตนลีย์ เจ. ซูตูลาที่ 3 (ซีเอฟโอ)
ผลิตภัณฑ์:  สารทำความสะอาด  การดูแลส่วนบุคคล  อาหารสัตว์เลี้ยง 
รายได้:  US$19.5 billion (2023)
รายได้จากการดำเนินงาน:  US$3.98 billion (2023)
รายได้สุทธิ:  US$2.30 billion (2023)
สินทรัพย์:  US$16.4 billion (2023)
ส่วนของผู้ถือหุ้น:  US$957 million (2023)
พนักงาน: ป. 34,000 (2023)
เว็บไซต์: colgatepalmolive.com
เชิงอรรถ / อ้างอิง 
บริษัท คอลเกต-ปาล์มโอลีฟ (อังกฤษ: Colgate-Palmolive Company; NYSE: CL
) เป็นบริษัทข้ามชาติจากสหรัฐอเมริกา เป็นผู้ผลิตและจำหน่ายผลิตภัณฑ์เครื่องใช้ในบ้าน, เครื่องใช้เพื่อสุขภาพ และเครื่องใช้ส่วนตัว เช่นผลิตภัณฑ์สบู่, ผงซักฟอก, สินค้าเพื่อสุขอนามัยในช่องปาก เช่นยาสีฟันและแปรงสีฟัน สำนักงานใหญ่ของบริษัทตั้งอยู่ที่พาร์คแอวะนู แมนฮัตตัน นิวยอร์ก  เกิดจากการควบรวมกิจการของบริษัท คอลเกตแอนด์คัมปานี แห่งนิวยอร์ก โดยบริษัท ปาล์มโอลีฟ-พีท จากเมืองมิลวอกี ในปี ค.ศ. 1928 ผลิตภัณฑ์ที่มีชื่อเสียงได้แก่ ยาสีฟันคอลเกต และสบู่และยาสระผมปาล์มโอลีฟ
บริษัท คอลเกตแอนด์คัมปานี ก่อตั้งขึ้นในปี ค.ศ. 1806 โดยนายวิลเลียม คอลเกต เริ่มจากการเป็นตั้งโรงงานสบู่และเทียนไข ใช้ชื่อว่า "วิลเลียม คอลเกต แอนด์คัมปานี" (William Colgate & Company) หลังจากนายคอลเกตเสียชีวิตในปี ค.ศ. 1857 บุตรชายของเขาได้เปลี่ยนชื่อบริษัทเป็น "Colgate & Company" บริษัทเป็นผู้ริเริ่มจำหน่ายยาสีฟันแบบบรรจุหลอดเป็นครั้งแรกในปี ค.ศ. 1908
บริษัท ปาล์มโอลีฟ-พีท ก่อตั้งโดยนายบี.เจ. จอห์นสัน ซึ่งเป็นผู้คิดค้นสูตรการผลิตสบู่ที่มีส่วนผสมของน้ำมันปาล์มและน้ำมันมะกอกในปี ค.ศ. 1898  สบู่ปาล์มโอลีฟได้รับความนิยมจนเป็นสบู่ที่มียอดขายสูงสุดในขณะนั้น
ปัจจุบัน คอลเกต-ปาล์มโอลีฟ เป็นบริษัทคู่แข่งของพรอคเตอร์ แอนด์ แกมเบิล ผู้ผลิตสบู่และผงซักฟอกที่มียอดขายรวมเป็นอันดับหนึ่งของโลก
เพื่อน (วงดนตรีไทย)

| เพื่อน |
| --- | --- |
ที่เกิด: กรุงเทพฯ ประเทศไทย
แนวเพลง: ป็อป, ซอฟต์ร็อก
ช่วงปี: พ.ศ. 2527 - 2531  พ.ศ. 2546  พ.ศ. 2553 - 2555
ค่ายเพลง: นิธิทัศน์ โปรโมชั่น

สมาชิก: ตวงสิทธิ์ เรียมจินดา ทนงศักดิ์  อาภรณ์ศิริ วสันต์ สิริสุขพิสัย สมชาย สีหอำไพ พนัส หิรัญกสิ บุญลือ อบแก้ว
อดีตสมาชิก: อุดร ทับทิมโต ดนัย ทวีโภค วีระ โชติวิเชียร อนุสรณ์ พัฒนกุล (เสียชีวิตแล้ว) ยงยุทธ ผิวสุวรรณ (เสียชีวิตแล้ว)  เสน่ห์ ศุภรัตน์(เสียชีวิตแล้ว) ฟาโรห์ ตอยยีบี (เสียชีวิตแล้ว)
วงเพื่อน เป็นวงดนตรีสตริงสัญชาติไทย ในยุคทศวรรษที่ 80 สังกัดนิธิทัศน์ โปรโมชั่น ถือกำเนิดจากอดีตสมาชิกวงแกรนด์เอ็กซ์ 4 คน คือ ทนงศักดิ์ อาภรณ์ศิริ, พนัส หิรัญกสิ, เสน่ห์ ศุภรัตน์ และ วสันต์ แต้สกุล ซึ่งแยกตัวออกมา แล้วรวบรวมนักดนตรีอีก 3 คน เพื่อจัดตั้งเป็นวงดนตรีขึ้นใหม่ ออกอัลบั้มแรกในปี พ.ศ. 2527 และอัลบั้มชุดต่อมาคือ จากดวงใจ ซึ่งวางแผงในปี พ.ศ. 2528 ได้ต้อนรับสมาชิกใหม่คือ กุ้ง ตวงสิทธิ์ เรียมจินดา จากวง The Banks เข้ามาในตำแหน่งคีย์บอร์ดและร้องนำ หลังจากนั้นวงเพื่อนออกอัลบั้มอีก 3 ชุด ก่อนจะแยกวงไปในปี พ.ศ. 2531
สมาชิก

ทนงศักดิ์ อาภรณ์ศิริ ตำแหน่ง เบส, เปียโน, หัวหน้าวง, ร้องนำ เกิด 5 กันยายน พ.ศ. 2495
สมชาย สีหอำไพ ตำแหน่ง กลอง, ร้องประสานเสียง
ฟาโรห์ ตอยยีบี ตำแหน่ง กีตาร์, ร้องนำ เกิด 29 พฤษภาคม พ.ศ. 2492 (ถึงแก่กรรม 2 สิงหาคม พ.ศ. 2567)
ดนัย ทวีโภค ตำแหน่ง คีย์บอร์ด, ร้องนำ
เสน่ห์ ศุภรัตน์ ตำแหน่ง ทรัมเป็ต, คีย์บอร์ด, ขลุ่ย, พิณ, เครื่องเคาะ, แซกโซโฟน, ร้องนำ (ปัจจุบัน ถึงแก่กรรมแล้ว)
วสันต์ สิริสุขพิสัย ตำแหน่ง คีย์บอร์ด, กีตาร์, แบนโจ, ร้องนำ
พนัส หิรัญกสิ ตำแหน่ง แซกโซโฟน, คีย์บอร์ด, กีตาร์, พิณ, ร้องนำ
ตวงสิทธิ์ เรียมจินดา ตำแหน่ง คีย์บอร์ด, กีตาร์, แบนโจ, ร้องนำ เกิด 22 กรกฎาคม พ.ศ. 2505 (กุ้งร่วมวงตั้งแต่อัลบั้มจากดวงใจซึ่งเป็นอัลบั้มชุดที่ 2)
สุพัสสรณ์ เปรมภักษ์พิสิฐ ตำแหน่ง เบส, ร้องประสานเสียง
ยงยุทธ ผิวสุวรรณ ตำแหน่ง แซกโซโฟน, คีย์บอร์ด, ร้องประสานเสียง (ปัจจุบันถึงแก่กรรมแล้ว)
วีระ โชติวิเชียร ตำแหน่ง กีตาร์, ร้องนำ
อนุสรณ์ พัฒนกุล ตำแหน่ง กลอง, ร้องประสานเสียง (ปัจจุบัน ถึงแก่กรรมแล้ว)
อุดร ทับทิมโต ตำแหน่ง คีย์บอร์ด, ร้องนำ
ประวัติ

วงเพื่อน ออกอัลบั้มแรก อะโหชีวิต เมื่อปี พ.ศ. 2528 ซึ่งประสบความสำเร็จพอสมควร และในปีเดียวกัน หลังจากผลงานชุดแรก เพียงไม่กี่เดือนก็วางจำหน่ายอัลบั้มที่สอง จากดวงใจ โดยมี กุ้ง-ตวงสิทธิ์ เรียมจินดา เข้ามาเป็นนักร้องนำ และเล่นคีย์บอร์ด ซึ่งอัลบั้มนี้ประสบความสำเร็จอย่างมาก มีเพลงซึ่งเป็นที่นิยมหลายเพลง เช่น "ใจคนคอย", "รักบึงเก่า", "งานวัด", "ตี๋ดอยตุง" เป็นต้น
ต่อมา ในปี พ.ศ. 2529 ก็ออกอัลบั้มที่สาม ป้ากะปู่ ซึ่งยังประสบความสำเร็จ มีเพลงยอดนิยมเช่น "ป้ากะปู่", "เย้ว...เย้ว", "ว้าเหว่" เป็นต้น หลังจากอัลบั้มชุดนี้ พนัส, ฟาโรห์, ดนัย และสมชาย ลาออกจากวงไป ทำให้ต้องหาสมาชิกเข้ามาใหม่ ต่อมาเป็นอัลบั้มที่สี่ วางแผงเมื่อปี พ.ศ. 2530 โดยใช้ชื่อว่า แด่ที่รัก ซึ่งเป็นที่นิยมพอสมควรแต่น้อยกว่า 3 ชุดแรก เนื่องจากเป็นสมาชิกชุดใหม่ แต่มีเพลงซึ่งเป็นที่นิยมคือ "รักมั่นคง" ซึ่งเป็นเพลงเก่าของวง ซัคเซส และ "รอฝน"
หลังจากอัลบั้มนี้ วสันต์ก็ลาออกไปอีกคน และได้รับสมาชิกเพิ่มอีกหนึ่งท่านในชุดที่ 5 คือ อุดร ทับทิมโต ส่วนอัลบั้มที่ห้า วางแผงในปีพ.ศ. 2531 โดยใช้ชื่อว่า ทั้งรักทั้งเกลียด ซึ่งประสบความสำเร็จพอสมควร โดยมีเพลงซึ่งเป็นที่นิยมคือ "ทั้งรักทั้งเกลียด" และ "สิ่งเดียวสุดท้าย" หลังจากนั้น สมาชิกเห็นว่า วงเพื่อนถึงจุดอิ่มตัวแล้ว จึงตัดสินใจยุบวงในที่สุด
ในปี พ.ศ. 2546 วงเพื่อนได้กลับมารวมตัวกันอีกครั้ง โดยออกอัลบั้มเพลงชุด เพื่อน รีเทิร์น เป็นการนำเพลงของตนเองในอดีตมาเรียบเรียงเสียงประสานใหม่ พร้อมเพิ่มเพลงใหม่อีกหนึ่งเพลง การกลับมาครั้งนี้สมาชิกยุคคลาสสิกมากันเกือบครบทุกคน ขาดแต่หัวหน้าวง คือ ทนงศักดิ์ อาภรณ์ศิริ โดย วสันต์ แต้สกุล (สิริสุขพิสัย)มารับตำแหน่งแทน
และล่าสุด พ.ศ. 2553 วงเพื่อนกลับมารวมตัวกันในนาม "เพื่อน 2010" เพื่อออกแสดงทัวร์ทั่วประเทศและแสดงคอนเสิร์ตใหญ่ของวง รวมถึงมีโครงการทำอัลบั้มใหม่ นำโดย ทนงศักดิ์ อาภรณ์ศิริ ตวงสิทธิ์ เรียมจินดา วสันต์ สิริสุขพิสัย และฟาโรห์ ตอยยีบี โดยทนงศักดิ์เล่นคีย์บอร์ด และมีสุพัสสรณ์ เปรมภักษ์พิสิฐ (บุญลือ อบแก้ว) รับหน้าที่เล่นเบสแทน ขาดแต่เพียงดนัย ทวีโภคเท่านั้นที่ไม่ได้มาร่วมด้วย
ผลงานเพลง

อะโหชีวิต (2 มีนาคม พ.ศ. 2528)
รักเนี้ยบเนี้ยบ
อะโหชีวิต
กลับบ้าน
ห่วง
ป่าเดียวกัน
ปุ๊บปั๊บ
กลับบ้าน (บรรเลง)
ผิดนัด
หยุดใจไว้กับเธอ
ป่านฉะนี้
หมายเหตุจากดวงดาว
บอกเขาซิ
เรื่องของเรา
รักเนี้ยบเนี้ยบ (บรรเลง)
จากดวงใจ (2 กันยายน พ.ศ. 2528)
รักบึงเก่า
งานวัด
ตี๋ดอยตุง
จากดวงใจ
แรงรัก
ดู ดู ดู ดู แสนเศร้า
ระบำหนอน (บรรเลง)
บันได
ใจคนคอย
เท่านั้นเอง
บ้านฉัน
พรุ่งนี้
ทางชีวิต
Sugar Sugar
ป้ากะปู่ (1 มิถุนายน พ.ศ. 2529)
ป้ากะปู่
เย้ว...เย้ว
เพื่อนใจ
แก้วตา
ว้าเหว่
แม่คุณเอ๋ย
ลมแล้ง
สักกะติ๊ด
งอดแงด
พ่อจ๋าแม่จ๋า
เพียงเอ่ยคำลา
เจี๋ยมเจี้ยม
ฝากไว้คิดดู
ลมแล้ง (บรรเลง)
ชุดพิเศษ สวัสดีปีใหม่ (ธันวาคม พ.ศ. 2529) เป็นการรวมเพลงที่เคยได้รับความนิยม ตั้งแต่ชุดที่ 1-3 หลายเพลงถูกนำมาเรียบเรียงใหม่ และเพิ่มเพลงใหม่ เพลงเดียว คือเพลง "สวัสดีปีใหม่"
สวัสดีปีใหม่
หยุดใจไว้กับเธอ (กุ้ง)
รักเนี้ยบเนี้ยบ
ป่านฉะนี้ (กุ้ง)
แก้วตา
ใจคนคอย
ดู ดู ดู ดู แสนเศร้า (กุ้ง)
รักบึงเก่า
ปุ๊บปั๊บ
งานวัด
ป้ากะปู่
ว้าเหว่
พรุ่งนี้
เพียงเอ่ยคำลา
สักกะติ๊ด
ผิดนัด
ตี๋ดอยตุง
อะโหชีวิต
แด่ที่รัก (เมษายน พ.ศ. 2530)
รอบุญบั้งไฟ
รักมั่นคง
ที่รัก
รอฝน
ค่ำแล้ว
ไปตามลม
ไม่เคยก็เคยซะ
ด้วยใจรัก
ตี๋หาเต่า
เก็บใจไว้รอ
เพื่อนเอย
ยั้งใจไว้ก่อน
ทั้งรักทั้งเกลียด (พฤษภาคม พ.ศ. 2531)
เพื่อนฝูง
เธอไม่รักทำไมไม่บอก
ทั้งรักทั้งเกลียด
สิ่งเดียวสุดท้าย
แบบว่าง่ายง่าย
รักสักนิด
คน ป.ม.
จะจำไว้
จริงใจ ไอเลิฟยู
เหตุใด
กระดาษใจ
รู้ทั้งรู้
เพื่อน รีเทิร์น 2003 (กุมภาพันธ์ พ.ศ. 2546)
งานวัด
แก้วตา
ว้าเหว่
ใจคนคอย
อะโหชีวิต
เพื่อน
ป้ากะปู่
รักบึงเก่า
เพื่อน (Acoustic version)
เย้ว...เย้ว
รักเนี้ยบเนี้ยบ
เท่านั้นเอง
ตี๋ดอยตุง
ว้าเหว่ (Backing track)
เพื่อน (บรรเลง)
อัลบั้มรวมเพลง

ชุดพิเศษ รวม 18 เพลง ยอดนิยม (2531)
น้ำใจจากกลุ่มศิลปิน​ (กรกฎาคม 2531)
Best of เพื่อน (2546)
ใจประสานใจ (2546)
ระกา

ระกา เป็นชื่อปีที่ 10 ของรอบปีนักษัตร มีสัญลักษณ์เป็นไก่ พุทธศักราชที่ตรงกับปีระกา เช่น พ.ศ. 2500 พ.ศ. 2512 พ.ศ. 2524 พ.ศ. 2536 พ.ศ. 2548 พ.ศ. 2560 พ.ศ. 2572 พ.ศ. 2584 และ พ.ศ. 2596 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย
สิทธิมนุษยชนในประเทศกัมพูชา

สิทธิมนุษยชนในประเทศกัมพูชา เป็นปัญหาที่มีความสำคัญมากขึ้น โดยมีรายงานว่าในกัมพูชานั้น ผู้สื่อข่าวยังต้องพบกับความรุนแรง การเผยแพร่ข่าวต่อสาธารณะถูกจำกัด ผู้หญิงและเด็กถูกล่วงละเมิดทางเพศ และตำรวจยังเพิกเฉยต่อการทำลายสิ่งแวดล้อมอย่างผิดกฎหมาย
ภูมิหลังทางประวัติศาสตร์

สิทธิมนุษยชนในกัมพูชามีภูมิหลงมาจากการรับวัฒนธรรมอินเดียและศาสนาพุทธเป็นศาสนาหลักในสังคมกัมพูชา ส่วนในสังคมสมัยใหม่จะได้รับอิทธิพลจากฝรั่งเศสในสมัยที่เป็นอาณานิคม และมีการเปลี่ยนแปลงโครงสร้างทางสังคมอย่างรุนแรงในการเปลี่ยนการปกครองจากระบอบราชาธิปไตยภายใต้รัฐธรรมนูญไปสู่ระบอบสาธารณรัฐในสมัยลน นลและคอมมิวนิสต์ในสมัยเขมรแดง ตามมาด้วยการยึดครองของเวียดนามและการปกครองของพรรคปฏิวัติประชาชนกัมพูชา จากนั้นเข้าสู่ช่วงเปลี่ยนผ่านภายใต้การดูแลของสหประชาชาติหลังการลงนามในข้อตกลงสันติภาพปารีสเมื่อ พ.ศ. 2534
ในข้อตกลงปารีสได้เรียกร้องให้รัฐธรรมนูญกัมพูชารวมหลักการพื้นฐานรวมทั้งการยอมรับสิทธิมนุษยชนและเสรีภาพและป้องกันไม่ให้ความผิดพลาดทางการเมืองในอดีตกลับมา ในรัฐธรรมนูญ พ.ศ. 2536 ได้บัญญัติเกี่ยวกับสิทธิของพลเมืองกัมพูชาไว้ 20 มาตรา โดยเกี่ยวกับสิทธิ 17 มาตรา และหน้าที่ 3 มาตรา หลังจากประกาศใช้รัฐธรรมนูญใน พ.ศ. 2536 สหประชาชาติได้จัดให้มีตัวแทนพิเศษของเลขาธิการทั่วไปทางด้านสิทธิมนุษยชนในกัมพูชา และคณะกรรมาธิการทางด้านสิทธิมนุษยชนของสหประชาชาติได้เปิดสำนักงานในกัมพูชา และมีกลุ่มสิทธิมนุษยชนในท้องถิ่นได้จับตาและบันทึกเกี่ยวกับการละเมิดสิทธิมนุษยชนไว้
หัวข้อทางสิทธิมนุษยชน > เสรีภาพในการแสดงออก

การละเมิดเสรีภาพในการแสดงออกได้แก่การขาดการเข้าถึงสื่อ มีการต่อต้านเสรีภาพในการแสดงออก
หัวข้อทางสิทธิมนุษยชน > ระบบศาลที่อ่อนแอ

การจัดตั้งศาลที่เป็นอิสระในกัมพูชาเป็นหัวข้อที่มีการกล่าวถึงเป็นทศวรรษแต่ยังมีปัญหาอยู่ ศาลยังไร้ประสิทธิภาพ ฉ้อราษฎร์บังหลวง และถูกควบคุมโดยพรรคประชาชนกัมพูชา
หัวข้อทางสิทธิมนุษยชน > สิทธิสตรี

ปัญหาความรุนแรงของสตรีถือเป็นปัญหาสำคัญ แม้จะมีการต่อต้านความรุนแรงในครอบครัวและการจำกัดสิทธิทางเพศ
หัวข้อทางสิทธิมนุษยชน > สิทธิของกลุ่มบุคคลที่มีความหลากหลายทางเพศ

เลสเบียน เกย์ รักสองเพศ และกลุ่มข้ามเพศ มีปัญหาเกี่ยวกับอาชญากรรมและการข่มขืน รวมทั้งการถูกขับออกจากสังคม ในพ.ศ. 2553 ศูนย์สิทธิมนุษยชนแห่งกัมพูชาพยายามปรับปรุงสิทธิของคนกลุ่มนี้ในกัมพูชา
หัวข้อทางสิทธิมนุษยชน > อื่นๆ

นอกจากนี้ ยังมีปัญหาเกี่ยวกับผู้มีอิทธิพลกระทำผิดแล้วไม่ถูกจับกุม การบังคับย้ายถิ่นฐานโดยทหาร เหตุรุนแรงทางการเมืองโดยสังหารคู่แข่ง แรงงานเด็ก การล่วงละเมิดทางเพศต่อเด็ก ความรุนแรงต่อสตรีในครอบครัว เป็นต้น
แหล่งข้อมูลอื่น > องค์กรนานาชาติ

Cambodia on websites of Amnesty International เก็บถาวร 2003-04-02 ที่ เวย์แบ็กแมชชีน,
Human Rights Watch and FIDH เก็บถาวร 2010-11-26 ที่ เวย์แบ็กแมชชีน
Office of the High Commissioner for Human Rights in Cambodia
ILO Projects in Cambodia - International Labour Organization
Projects & Activities เก็บถาวร 2007-06-30 ที่ เวย์แบ็กแมชชีน by UNIFEM
Country Reports on CEDAW
Country Info เก็บถาวร 2019-01-05 ที่ เวย์แบ็กแมชชีน from UNICEF
Understanding เก็บถาวร 2018-09-20 ที่ เวย์แบ็กแมชชีน the Convention on the Rights of the Child (CRC)
Latest Resources for Cambodia from Child Rights Information Network (CRIN)
Cambodia: Freedoms of expression, association and assembly: A shrinking space FIDH, OMCT, 2010
แหล่งข้อมูลอื่น > องค์กรระดับชาติ

Cambodian League for the Promotion and Defense of Human Rights (LICADHO)
Cambodian Center for Human Rights (CCHR) เก็บถาวร 2021-03-22 ที่ เวย์แบ็กแมชชีน
The Committee for Free and Fair Elections (COMFREL) เก็บถาวร 2020-11-16 ที่ เวย์แบ็กแมชชีน
Cambodian Human Rights and Development Association (ADHOC) เก็บถาวร 2014-09-12 ที่ เวย์แบ็กแมชชีน
แหล่งข้อมูลอื่น > อื่นๆ

Cambodian Human Rights Portal (Sithi)
Censorship in Cambodia เก็บถาวร 2005-01-20 ที่ เวย์แบ็กแมชชีน - IFEX
Watchdog Group Urges Cambodia To Free Jailed Broadcaster เก็บถาวร 2005-11-11 ที่ เวย์แบ็กแมชชีน - Article from VOA
This site contains some documents relating to human rights situation in Cambodia produced by the AHRC as well as human rights news relating to Cambodia เก็บถาวร 2007-10-02 ที่ เวย์แบ็กแมชชีน.
เก็บถาวร 2016-03-04 ที่ เวย์แบ็กแมชชีน Freedom Parks Article from the Cambodian Center for Human Rights and Advocates for International Development (A4ID)
หมู่เกาะโซโลมอนในโอลิมปิกเยาวชนฤดูร้อน 2018

| หมู่เกาะโซโลมอน ในโอลิมปิกเยาวชนฤดูร้อน 2018 |
| --- | --- |

รหัสประเทศ: SOL
เอ็นโอซี: คณะกรรมการโอลิมปิกแห่งชาติหมู่เกาะโซโลมอน
ณ บัวโนสไอเรส, ประเทศอาร์เจนตินา 6 – 18 ตุลาคม ค.ศ. 2018
นักกีฬา: 12 คน  ใน 3 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกเยาวชนฤดูร้อน
2010 2014 2018
หมู่เกาะโซโลมอน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติหมู่เกาะโซโลมอนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน 3 ชนิดกีฬา ผลการแข่งขันครั้งนี้หมู่เกาะโซโลมอนไม่ได้รับเหรียญรางวัลใด ๆ
ยกน้ำหนัก

บทความหลัก: กีฬายกน้ำหนักในโอลิมปิกเยาวชนฤดูร้อน 2018
ผลการแข่งขันดังนี้ :
| นักกีฬา | รายการ | Snatch> ผล | Snatch> อันดับ | Clean & jerk> ผล | Clean & jerk> อันดับ | รวม | อันดับ |
| --- | --- | --- | --- | --- | --- | --- | --- |
| Betty Waneasi | Girls' 58 ก.ก. | 57 | 8 | 72 | 8 | 129 | 8 |
ดูเพิ่ม

หมู่เกาะโซโลมอนในโอลิมปิก
รายชื่อผู้เชิญธงชาติหมู่เกาะโซโลมอนในโอลิมปิกเยาวชน
รายชื่อนักกีฬาหมู่เกาะโซโลมอนที่ได้รับเหรียญรางวัลโอลิมปิกเยาวชน
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกเยาวชนฤดูร้อน 2018 ที่ บัวโนสไอเรส ประเทศอาร์เจนตินา |
| --- | --- | --- |
| แอฟริกา |   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตินี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   คูเวต   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   ทีมผสม  |  |
หม่อมเจ้าเวียงวัฒนา ชยางกูร

| หม่อมเจ้าเวียงวัฒนา ชยางกูร |
| --- | --- |
หม่อมเจ้า ชั้น 4

ประสูติ: 30 เมษายน พ.ศ. 2467
สิ้นชีพตักษัย: 30 มิถุนายน พ.ศ. 2564 (97 ปี)
หม่อม: หม่อมชมชื่น ชยางกูร ณ อยุธยา
พระบุตร: หม่อมราชวงศ์พงษ์ไชยา ชยางกูร
ราชสกุล: ชยางกูร
ราชวงศ์: จักรี
พระบิดา: พระเจ้าบรมวงศ์เธอ กรมหมื่นพงษาดิศรมหิป
พระมารดา: หม่อมแหวนศุลี ชยางกูร ณ อยุธยา
นาวาอากาศตรี หม่อมเจ้าเวียงวัฒนา ชยางกูร (30 เมษายน พ.ศ. 2467 - 30 มิถุนายน พ.ศ. 2564) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา
| นาวาอากาศตรี หม่อมเจ้าเวียงวัฒนา ชยางกูร |
| --- | --- |
รับใช้: กองทัพอากาศ
ชั้นยศ:  นาวาอากาศตรี
พระประวัติ

หม่อมเจ้าเวียงวัฒนา ชยางกูร เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป อดีตองคมนตรีในพระบาทสมเด็จพระจุลจอมเกล้าเจ้าอยู่หัว และอดีตอธิบดีกรมพิพิธภัณฑ์พระองค์แรก พระมารดาคือ หม่อมแหวนศุลี ชยางกูร ณ อยุธยา (สกุลเดิม บุญยมาลิก; บุตรีหลวงพิทักษ์นันทนาการ) หม่อมเจ้าเวียงวัฒนา ประสูติเมื่อวันที่ 30 เมษายน พ.ศ. 2467 มีโสทรกนิษฐภคินีและโสทรกนิษฐภาดารวมสององค์ คือ หม่อมเจ้าอุทัยเที่ยง ชยางกูร และหม่อมเจ้าจรูญฤทธิเดช ชยางกูร
หม่อมเจ้าเวียงวัฒนา เจริญวัยมาจากวังเสาชิงช้า ทรงสำเร็จการศึกษาระดับมัธยมที่โรงเรียนเตรียมอุดมศึกษา และทรงสำเร็จการศึกษาวิศวกรรมศาสตรบัณฑิต สาขาวิศวกรรมไฟฟ้า จากคณะวิศวกรรมศาสตร์ จุฬาลงกรณ์มหาวิทยาลัย ในปี พ.ศ. 2490 โดยเป็นเพื่อนร่วมรุ่นกับพลอากาศเอกกำธน สินธวานนท์ อดีตองคมนตรี หลังจากทรงสำเร็จการศึกษาได้ผนวชที่วัดบวรนิเวศราชวรวิหาร และได้เข้าทำงานที่บริษัทวิทยุการบินแห่งประเทศไทย ต่อมาได้ลาออก
หม่อมเจ้าเวียงวัฒนา เริ่มรับราชการตั้งแต่ปี พ.ศ. 2494 เป็นนายทหารสังกัดกรมช่างอากาศ กองทัพอากาศ มียศ "นาวาอากาศตรี" ต่อมาในปี พ.ศ. 2505 ทรงลาออกมาทรงงานเป็นวิศวกรประจำบริษัทสังกะสีไทย และในระหว่างปี พ.ศ. 2516 - 2528 ทรงย้ายมาประจำบริษัทสหยูเนียน จนเกษียณอายุราชการ
หม่อมเจ้าเวียงวัฒนา ชยางกูร สิ้นชีพตักษัยเมื่อวันที่ 30 มิถุนายน พ.ศ. 2564 ด้วยพระอาการหทัยล้มเหลวเนื่องจากปัปผาสะอักเสบ ณ โรงพยาบาลกรุงเทพ สิริชันษา 97 ปี พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานน้ำหลวงสรงศพและโกศแปดเหลี่ยม พร้อมฉัตรเบญจาตั้งประดับ ปี่ กลองชนะประโคม และรับศพไว้ในพระบรมราชานุเคราะห์
พิธีสวดพระอภิธรรมศพจัดขึ้นเมื่อวันที่ 5 กรกฎาคม พ.ศ. 2564 โดยมีพระวรวงศ์เธอ พระองค์เจ้าเฉลิมศึกยุคล เป็นประธานในพิธี ณ วัดมกุฏกษัตริยารามราชวรวิหาร จากนั้นในวันที่ 20 กันยายน พ.ศ. 2565 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ ให้พลเอกสุรยุทธ์ จุลานนท์ ประธานองคมนตรี เป็นผู้แทนพระองค์ไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร
กรณียกิจ

หม่อมเจ้าเวียงวัฒนา ชยางกูร ทรงปฏิบัติกรณียกิจสำคัญหลายประการ เช่น
วันที่ 2 สิงหาคม พ.ศ. 2558 เสด็จเป็นเจ้าภาพร่วมกับสมาชิกราชสกุลชยางกูร ในการบำเพ็ญพระกุศลสวดพระอภิธรรมพระศพ สมเด็จพระสังฆราชเจ้า กรมหลวงวชิรญาณสังวร ณ ตำหนักเพ็ชร วัดบวรนิเวศราชวรวิหาร
วันที่ 9 ธันวาคม พ.ศ. 2559 เสด็จเป็นเจ้าภาพร่วมกับหม่อมเจ้าอุทัยเที่ยง ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ในการบำเพ็ญพระกุศลถวายพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง
วันที่ 12 มกราคม พ.ศ. 2562 เสด็จพร้อมด้วยหม่อมเจ้าอุทัยเที่ยง ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ไปทรงเยี่ยมชมงาน "อุ่นไอรักคลายความหนาว: สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ พระลานพระราชวังดุสิต และสนามเสือป่า
นอกจากนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลอากาศเอกสุบิน ชิวปรีชา กรมวังผู้ใหญ่ประจำพระองค์ อัญเชิญพวงมาลัยและกระเช้าพระราชทานไปทูลถวายหม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมเจ้าจรูญฤทธิเดช ชยางกูร เนื่องในโอกาสวันขึ้นปีใหม่ เมื่อวันที่ 4 มกราคม พ.ศ. 2562
พระทายาท

หม่อมเจ้าเวียงวัฒนา ชยางกูร เสกสมรสกับหม่อมชมชื่น ชยางกูร ณ อยุธยา (โกมารกุล ณ นคร) มีโอรส 1 คน คือ
หม่อมราชวงศ์พงศ์ไชยา ชยางกูร สมรสกับศรีรัตนา ชยางกูร ณ อยุธยา (สกุลเดิม กัณหะยูวะ) มีบุตรสองคน คือ
หม่อมหลวงรัตนพงษ์ ชยางกูร
หม่อมหลวงอธิพรพงศ์ ชยางกูร
| ธรรมเนียมพระยศของ หม่อมเจ้าเวียงวัฒนา ชยางกูร |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
พระเกียรติยศ > เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2517 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2564 –  เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พระเกียรติยศ > พระยศ

1 มกราคม พ.ศ. 2494: เรืออากาศตรี
1 มกราคม พ.ศ. 2497: เรืออากาศโท
1 ตุลาคม พ.ศ. 2504: นาวาอากาศตรี
เดวิด เอฟ. แซนด์เบิร์ก

| เดวิด เอฟ>  แซนด์เบิร์ก |
| --- | --- |
แซนด์เบิร์ก ในงาน วันเดอร์คอน 2019
เกิด:  (1981-01-21) 21 มกราคม ค.ศ. 1981 (43 ปี) เยินเชอปิง, สวีเดน
ชื่ออื่น: โพนี่สแมชเชอร์ (นามแฝง ออนไลน์)
อาชีพ: ผู้ผลิตภาพยนตร์
ปีปฏิบัติงาน: 2006–ปัจจุบัน
คู่สมรส: ลอตต้า รอเซ็น (สมรส 2013)
เดวิด เอฟ. แซนด์เบิร์ก (อังกฤษ: David F. Sandberg) 21 มกราคม ค.ศ. 1981 เป็นผู้ผลิตภาพยนตร์ชาวสวีเดน เขาเป็นที่รู้จักกันเป็นอย่างดีในภาพยนตร์สั้นสยองขวัญที่ไม่มีงบประมาณรวมภายใต้นามแฝงออนไลน์ชื่อ โพนี่สแมชเชอร์ (อังกฤษ: ponysmasher) และสำหรับการเปิดตัวครั้งแรกในฐานะผู้กำกับภาพยนตร์ของเขาในปี 2016 เรื่อง ไลท์เอาท์: มันออกมาขย้ำ อิงตามความสยองขวัญที่สะเทือนใจในปี 2013 โดยใช้ชื่อเดียวกัน นอกจากนี้เขายังกำกับภาพยนตร์สยองขวัญจักรวาลเดอะคอนเจอริงเรื่อง แอนนาเบลล์: กำเนิดตุ๊กตาผี (2017) และ ชาแซม! (2019) ภาพยนตร์ซุปเปอร์ฮีโร่เรื่องที่เจ็ดใน จักรวาลขยายดีซี และกำลังมีผลงานภาพยนตร์สยองขวัญดัดแปลงจากวิดีโอเกม อันทิลดอว์น เรื่อง ต้องรอดก่อนย่ำรุ่ง
ผลงาน > ภาพยนตร์

| ปี | เรื่อง | หมายเหตุ |
| --- | --- | --- |
| 2016 | ไลท์เอาท์: มันออกมาขย้ำ | สร้างจากภาพยนตร์สั้นของเขา |
| 2017 | แอนนาเบลล์: กำเนิดตุ๊กตาผี |  |
| 2019 | ชาแซม! |  |
| 2022 | ชาแซม! 2 |  |
| 2025 | ต้องรอดก่อนย่ำรุ่ง | ดัดแปลงจากวิดีโอเกม อันทิลดอว์น |
ผลงาน > ภาพยนตร์สั้น

ฟอร์ ทิสท์ เดก เรียบ (2006)
แอนิเมล่า = ยอล่า ลิลลี่ (2011)
เดอะ ดรออิ้ง บ๊อกซ์ (2012)
เลดี้บอย (2013)
แคม โคลเซอร์ (2013)
ไลท์เอาท์ (2013)
พิกเซอร์ต (2014)
นอท โซ ฟาสต์ (2014)
คอฟเฟอร์ (2014)
ซี ยู ซูน (2014)
แอตติก แพนิก (2015)
คอร์เซ็ท สเปซ (2016)
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 3 เรื่องของ เดวิด เอฟ. แซนด์เบิร์ก
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 2016 | 	ไลท์เอาท์: มันออกมาขย้ำ |  76% (6.32/10) (174 รีวิว) |  | 58 (34 รีวิว) | $4,900,000 | $148,868,835 |
| 2017 | แอนนาเบลล์: กำเนิดตุ๊กตาผี |  70% (6.18/10) (183 รีวิว) |  | 62 (29 รีวิว) | $15,000,000 | $306,515,884 |
| 2019 | ชาแซม! |  90% (7.27/10) (392 รีวิว) |  | 71 (53 รีวิว) | $100,000,000 | $365,971,656 |
| เฉลี่ย และ รวม | เฉลี่ย และ รวม |  79% (6.59/10) | 64 | 64 | $119.9 ล้าน | $821,356,375 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
แหล่งข้อมูลอื่น

เดวิด เอฟ. แซนด์เบิร์ก ที่อินเทอร์เน็ตมูวีเดตาเบส